Storbritannien var det første land i verden, som oplevede [[den industrielle revolution]] og koncentrerede sig om tung industri i lighed med de fleste andre sammenlignelige nationer på den tid. Dominerende industrier var [[skib]]sbyggeri, [[Kul (bjergart)|kuludvinding]], [[stål]]produktion og tekstilproduktion. Imperiet skabte et eksportmarked for britiske produkter med det resultat, at briterne dominerede den internationale handel i 1800-tallet.{{kilde mangler|dato=marts 2017}} Da andre nationer gennemgik en lignende industrialisering, og i takt med at overskuddet af arbejdskraft fra landbruget gik ned, mistede Storbritannien sit forspring. Resultatet var en nedgangsperiode for landets industri op gennem 1900-tallet. Den britiske servicesektor havde dog i samme periode en betydelig vækst og udgør nu cirka 73 % af BNP.<ref>[http://www.statistics.gov.uk/statbase/Product.asp?vlnk=9333 Index of Services (experimental)], Office for National Statistics, læst 24. maj 2006</ref>
Politik Organisationer